
Biroul de informare și relații publice din cadrul Parchetului de pe lângă Înalta Curte de Casație și Justiție (PÎCCJ) este împuternicit să aducă la cunoștința opiniei publice următoarele:
Procurorul general al PÎCCJ, domnul Alex Florin Florența, a avut în cursul zilei de azi, la sediul instituției, o întâlnire de lucru cu procurorul șef al Parchetului European (EPPO), doamna Laura Codruța Kovesi. 
Discuțiile au vizat următoarele teme: cooperarea EPPO – PÎCCJ în vederea îmbunătățirii nivelului de detectare a fraudelor contra intereselor financiare ale UE, în special fraudele vamale si cu TVA; eventualele extinderi ale competențelor EPPO și liniile viitoare de acțiune ale PÎCCJ, astfel încât competențele celor două parchete să fie armonizate; aspecte organizatorice privind activitatea EPPO în România.
Din delegația EPPO au mai făcut parte domnul Cătălin Borcoman, procuror european, domnul Marius Bulancea, Șeful Unității Operațiuni și Suport al Colegiului Procurorilor Europeni, doamna Dana-Manuela Ana – procuror european delegat, coordonatorul activitatii EPPO in Romania. De asemenea, la întrevedere a fost prezent procurorul șef al Serviciului de cooperare judiciară internațională, relații internaționale și programe din cadrul PÎCCJ, doamna Nadina-Magdalena Spînu. 






[image: cid:805543CB-E547-451F-8219-23E88BADE78F]








[image: ]



ROMÂNIA, București, Bvd. Libertăţii, nr.12-14, Sector 5
presa@mpublic.ro      www.mpublic.ro                                                                 3
image2.jpeg




image1.jpeg




image3.png




image4.png




